Рәшит Бәҙретдин улы  1959 йылдың 10 октябрендә Башҡорт АССР-ының Салауат районы, Арҡауыл ауылында тыуа. Урта белем алғандан һуң, Башҡорт дәүләт университетының тарих факультетына уҡырға инә һәм уны 1986 йылда тамамлай. Артабан хеҙмәт эшмәкәрлеген Ленинград дәүләт университетында дауам итә һәм унда бер ни тиклем ваҡыт эшләгәндән һуң, ҡабат тыуған университетына ҡайтып, 1991—1995 йылдарҙа, 1999 йылда ошонда уҡыта. Бер үк ваҡытта Рәсәй Фәедерацияһының Федерация, милләт һәм миграция сәйәсәте эштәре буйынса министрлығының Башҡортостан территориаль органында етәксе урынбаҫары була. 2007 йылда Санкт-Петербургта РФА-ның Тарих институтында докторлыҡ диссертацияһын яҡлай.